मुम्बई, प्रवर्तन निदेशालय ने बंबई उच्च न्यायालय से कहा है कि वह हीरा व्यवसायी मेहुल चोकसी को वापस भारत लाने के लिए एयर एंबुलेंस मुहैया कराने के लिए तैयार है। चोकसी करोड़ों रुपये के पंजाब नेशनल बैंक घोटाले का मुख्य आरोपी है।
 चोकसी ने हाल में उच्च न्यायालय को बताया था कि उपचार कराने के लिए वह भारत से गया हुआ है न कि मामले में अभियोजन से बचने के लिए। वर्तमान में वह कैरीबियाई देश एंटीगुआ में रह रहा है। उसने कहा कि जैसे ही वह ठीक होगा वह भारत लौट आएगा। अदालत में शुक्रवार को दायर जवाबी हलफनामे में प्रवर्तन निदेशालय (ईडी) ने कहा कि चोकसी का हलफनामा "अदालत को गुमराह करने वाला" प्रतीत होता है।
 जांच एजेंसी ने कहा, "ईडी काफी निष्पक्ष और पेशेवर तरीके से जांच करता है। मानवतावादी रूख अपनाते हुए एजेंसी चोकसी को एंटीगुआ से वापस भारत लाने के लिए विशेषज्ञ चिकित्सकों की टीम के साथ एयर एंबुलेंस मुहैया कराने को तैयार है। "एजेंसी ने कहा कि भारत में बेहतर चिकित्सा सेवा मौजूद है और जरूरत पड़ी तो वापस लौटने पर चोकसी को चिकित्सा सेवा मुहैया कराई जाएगी।
 
मुम्बई, प्रवर्तन निदेशालय ने बंबई उच्च न्यायालय से कहा है कि वह हीरा व्यवसायी मेहुल चोकसी को वापस भारत लाने के लिए एयर एंबुलेंस मुहैया कराने के लिए तैयार है। चोकसी करोड़ों रुपये के पंजाब नेशनल बैंक घोटाले का मुख्य आरोपी है। चोकसी ने हाल में उच्च न्यायालय को बताया था कि उपचार कराने के लिए वह भारत से गया हुआ है न कि मामले में अभियोजन से बचने के लिए। वर्तमान में वह कैरीबियाई देश एंटीगुआ में रह रहा है। उसने कहा कि जैसे ही वह ठीक होगा वह भारत लौट आएगा। अदालत में शुक्रवार को दायर जवाबी हलफनामे में प्रवर्तन निदेशालय ने कहा कि चोकसी का हलफनामा "अदालत को गुमराह करने वाला" प्रतीत होता है। जांच एजेंसी ने कहा, "ईडी काफी निष्पक्ष और पेशेवर तरीके से जांच करता है। मानवतावादी रूख अपनाते हुए एजेंसी चोकसी को एंटीगुआ से वापस भारत लाने के लिए विशेषज्ञ चिकित्सकों की टीम के साथ एयर एंबुलेंस मुहैया कराने को तैयार है। "एजेंसी ने कहा कि भारत में बेहतर चिकित्सा सेवा मौजूद है और जरूरत पड़ी तो वापस लौटने पर चोकसी को चिकित्सा सेवा मुहैया कराई जाएगी।